**ΠΑΡΟΔΟΣ(192-436)**

Στην Πάροδο της Ελένης συνδέονται τα δύο στοιχεία της τραγωδίας: το επικό και το λυρικό. Έτσι έχουμε μια τριαδική σύνθεση.

Λυρικό μέρος: Προωδός, Κομμός, Επωδός (192-288)

Επικό μέρος: Ρητορικός μονόλογος της Ελένης, Διάλογος με την κορυφαία του χορού (289-345)

Λυρικό μέρος: Αμοιβαίο (τραγούδι της Ελένης μαζί με το χορό), Μονωδία Ελένης (405-436)

Προωδός: η εισαγωγή στο θρήνο

Κομμός <κόπτω=κοπετός,θρήνος

**Περίληψη στίχων 289-436**

Στο μονόλογο που ακολουθεί η Ελένη αναφέρεται ξανά στην άποψη που έχουν γι αυτήν οι Έλληνες, στην ομορφιά της-πηγή συμφορών- και στα βάσανά της. Η μόνη της ελπίδα να ζει ο Μενέλαος έχει χαθεί σύμφωνα με τα λεγόμενα του Τεύκρου. Το αδιέξοδο είναι απειλητικό. Ο Θεοκλύμενος τη θέλει για γυναίκα του. Η ίδια δηλώνει πως θα προτιμήσει το θάνατο. Οι γυναίκες του χορού προσπαθούν να την παρηγορήσου και τη συμβουλεύουν να ζητήσει τη βοήθεια της θεονόης που έχει μαντικές ικανότητες. Η Ελένη δέχεται τη συμβουλή και ορκίζεται πως, αν η μαντεία της θεονόης είναι κακή για τον άντρα της, θα αυτοκτονήσει. Η Πάροδος τελειώνει με την Ελένη να θρηνεί τους νεκρούς του τρωικού πολέμου και την ολέθρια ομορφιά της. Στο μεταξύ και η Ελένη και οι γυναίκες του χορού μπαίνουν στο παλάτι, για να συναντήσουν τη Θεονόη. Η σκηνή και η ορχήστρα αδειάζουν.